
Une querelle littéraire 
aux palinods de Dieppe au XV e siècle. 


Les palinods de Dieppe sont plus anciens que ceux de 
Rouen. Ils furent fondés peu de temps après l’évacuation 
de la ville par les Anglais (1443). Les confrères qui for¬ 
mèrent l’association nouvelle se proposaient d’honorer la 
Vierge, le jour de son assomption, tant par des chants 
royaux, auxquels un prix devait être décerné, que par des 
représentations dramatiques. Les documents recueillis par 
David Asseline sur ce concours de rhétorique (*; sont loin 
d’être complets, et nous ne le connaissons encore qu’im- 
parfaitement ; aussi pensons-nous qu’on ne lira pas sans 
intérêt les pièces qui suivent. Nous ne pouvons en préciser 
la date, mais elles appartiennent au dernier quart du 
XV e siècle. 

Un poète, mécontent de ne pas avoir remporté le prix, 
reproche au concurrent que les juges lui ont préféré de ne 

cultiver que le solécisme et le cacephaton, de ne rien 

% 

(') Antiquité* et Chroniques de la ville de Dieppe , publiées par 
MM. Michel Hardy, Guérillon et l’abbé Sauvage (Dieppe, 1874, in-8°), 
t. I, pp. 172-194. > 

entendre aux tailles savantes, de ne connaître ni l’équi¬ 
voque, ni la rime léonine; enfin, il invective ce rival 
au parler picard, qu’il désigne sous le sobriquet de 
Bahoua. 

Le poète attaqué se défend et rend injure pour injure 
(seconde ballade) ; mais le premier lui réplique en invo- 
quant : 

Virgiles, Tulles et Platon, 

que son contradicteur a le tort de mépriser (troisième bal¬ 
lade). Le Picard répond que les palinods ont été institués 
pour honorer la Vierge et non pour faire parade de scienoe 
profane; d’ailleurs tout le monde sait que : 

En Picardie a bons facteurs. 

On ne peut qu’admirer la fatuité du « maistre Pan¬ 
toufle » qui prétend tout savoir (quatrième et cinquième 
ballades). 

Le rimeur éconduit reprend la parole et renouvelle ses 
attaques dans une sixième pièce qu’il appelle Dyalongue 
contre Dieppe; puis il adresse une épître aux Dieppois et 
leur envoie un chef-d’œuvre de sa façon. C’est un onzain 
composé à l’honneur de Dieppe et dont tous les mots com¬ 
mencent par la lettre d. 

Ce qui augmente l’intérêt de ces compositions, c’est que 
nous savons quels en sont les auteurs. Pierre Fabri nous 
apprend, dans son Art de rhétorique, que le poète mécon¬ 
tent des Dieppois s’appelait Jehan Munier. Quant à son 
concurrent picard, il est nommé en toutes lettres dans la 
troisième de nos pièces (v. 12) ; il s’appelait Jacquemin. 

Pierre Fabri parle deux fois de Jehan Munier. La pre- 

miére fois, en traitant du septain, il cite « Jo. Munier, aux 
envoys a Dieppe » : 

Soubz quel docteur a il ouy 

Ses grans coulleurs rethoricaulx ? ( l ) 

Or, nous retrouvons précisément ces vers, avec la men¬ 
tion du régent Pirtouy dans la troisième des pièces repro¬ 
duites ci-après (v. 15-21). 

Dans un second passage, Fabri, expliquant divers termes 
de rhétorique, dit qu’on emploie le mot frenum « quant r 
est au commencement comme : « Le roy Richard a une 
« riche robe rouge fourree de regnars », et ainsi que l’en 
peult veoir aux ballades de Musnier faictes de Paris et 
Rouen, d’ou toutes les clauses sont de semblable façon, 
comme de Rouen : « R retient région reluysant, remons- 
« trant roy riche, religieux, etc. », pour ad longum (*). » 

Nous connaissons bien la Ballade de Paris à laquelle 
Fabri fait allusion; elle se trouve précisément dans notre 
manuscrit (fol. 107), avant le chant royal que nous croyons 
être celui que Munier présenta aux palinods ( 3 ). En voici 
le début : 

Par plusieurs poins peult Paris precellence 

Partout porter par puissance prouvée. 

Premièrement P présente prudence... 

Cette pièce, ordinairement intitulée : Elymologisalion de 
Paris y se retrouve à la Bibliothèque nationale (Ms. fr. 

p) Le grant et vray Art de pleine rhétorique, éd. Héron, 1890, 
t. Il, p. 94. 

(*) Ibid., t. n, p. 129. 

(*) Le chant royal, qui n’a pas de refrain, commence ainsi : 

Or est il temps, Abraham et Lion, 

Que relevon nostre loy de Moïse... 

1642, fol. 330). Dans le Ms. 9659-64 de la Bibliothèque de 
Bruxelles, fol. 116, elle porte ce titre : Des cinq lettres du 
nom de Paris, compilé par ung notable clerc normant Van 
de grâce mil quatre cens dix huit (la date paraît avoir été 
mal transcrite). C’est d’après ce dernier recueil qu’elle a été 
imprimée par MM. Le Roux de Lincy et Tisserand ( Paris 
et ses historiens , 1867, gr. in-4°, pp. 501-511). On rencontre 
encore l’étymologisation de Paris dans un des manuscrits 
Barrais, cédés par Lord Ashburnham à la Bibliothèque 
nationale ( 1 ). On le lit également à la fin d’un manuscrit 
du Roman de la Rose , porté, en 1887, au Catalogue 
Luzarche, n° 630; enfin, il figurait dans le manuscrit, 
aujourd’hui perdu, du cardinal de Roban (*). Les vers con¬ 
sacrés à Paris ont une étroite parenté avec le onzain 
intitulé : De Dieppe elhimologisé, que nous publions sous le 
n° VIII. 

Jehan Munier, dans ses Lettres aux bourgois de Dieppe 
(v. 13;, se réclame de Paris; mais il est probable qu’il était 
Normand. Non seulement il emploie des mots qui sentent 
le terroir; mais nous avons relevé dans ses ballades plu¬ 
sieurs emprunts à une sottie rouennaise, Les menus Propos, 
que nous savons être de l’année 1463. Par un mot de son 
contradicteur on voit qu’il était clerc. Au lieu de venir à 
Dieppe, nous dit celui-ci, 

Mieulx lui fust qu’il se fust tenus 
A se capelle ou a se cure p). 

(‘) Nouv. acquis, franç. 6221, fol. 27 v®. — Cf. Œuvres com¬ 
plètes d'Eustache Deschamps , t. II (1880), p. xxxix, art. 137. 

(*) Voir Romania , t. XXI, p. 428 ; t. XXVII, p. 62, n® 1. 

(*) Voir la ballade n® IV, v. 45-46. 

La querelle s’était donc élevée entre deux hommes 
d’église, car le poète picard nous paraît devoir être iden¬ 
tifié avec Arnoul Jacquemin, « chapelain, curé de Cis- 
terne et notaire de la cour espirituelle ». C’est ainsi, du 
moins, que ce personnage était qualifié en 1500, quand il fut 
maître du puy d’Amiens (*), Citerne est un village situé à 
17 kilomètres d’Abbeville, qui fait actuellement partie du 
canton d’Hallencourt. On conçoit pourquoi Jehan Munier 
lui décerne le sobriquet de « turelupin d’Abbeville ». 

Le nom d’Arnoul « Jacquemain » fut inscrit avec ceux 
de vingt-sept confrères sur le piédestal d’une statue de la 
Vierge exécutée vers 1500, sur l’initiative de Jehan 
d’Ardre, conseiller du roi (*). Une ballade signée de lui 
nous a été conservée dans un recueil de pièces présentées 
au puy d’Amiens ( 3 ). 

Les pièces que nous publions sont tirées d’un manuscrit 
dont nous donnons une notice très détaillée dansle tome IV 
du Catalogue Rothschild , sous le n°2787. Elles contiennent 
un certain nombre de mots dont l’interprétation est difficile 
et qui pourront intéresser les lexicographes. 

Émile Picot. 

Membre de l'Institut. 

(0 Voir A. Breuil, La Confrérie de Notre-Dame du Puy d'Amiens t 
dans les Mémoires de la Société des Antiquaires de Picardie , II* série, 
t. III (1854), p. 509. 

(*) Breuil, loc. dt. y p. 515*516. 

( 3 ) Bibliothèque de l’Arsenal, Ms. 3164. 

I 

BALLADE CONTRE DIEPPE. (Fol. 109 v°.) 
[Par Jehan Munier.] 

I. De deux dames, a qui j’entens 

Servir, aux mains faire en l’aissay, 

Mandement ay que ce gent temps 
4. Soie vers eulx, se je les sçay ; 

Mais tant y a que les laissay ; 

A les trouver moult me soussie. 

7. Qui quiert cbappel a desoussie. 

II. Pour ces dames dont j’ay parlé, 

(C'est Rethorique et Poeterie) 

Rencontrer par long et par lé, 

11. Mainte province ay despestrie, 

Et tant qu’en signe de maistrie 
A Dieppe l’en me renvoya. 

14. En espoir vit qui renvoy a. 

III. Lors a Dieppe joyeulx alay 
Au grant puy de l’Assumpcion, 

Cuidant y trouver fin alay 

18. Sailli de souche a son cyon; 

Mais g’y trouvay en onction 
Mes deux dames, et la me deulx. 

21. Or reçoive Dieu l’ame d’eulx I 

IV. Je demanday par entremés 
Qui mort leur avoit la livrée ; 

Respons me fu : «Ne t’entremés 

25. D’elles, que n’aiez la livrée, 

Car Bahoua tient la cuy vree, 

Qui leurs servans occira tous. 

28. Pire est la mort que n’est la tous. 

10. Ms. RenconUr. 

V. Que ce soit voir, j’en eu ma part (Fol. HO.) 

Incontinant et sans tarder, 

Car Meshués et Agrappart 
32. Me vindrent ou front rouarder, 

Disans s « Crapaulx, alés vouarder, 

Vos rebis de par tout ly dy aule. 

35. Coquin ne doit (que) servir qu’estaule. » 

VI. Adoncquez Soloé (*) saillit, 

Cachephaton (*) et leur sequelle ; 

Cette merdaille m'assaillit 

39. D’une taille, je ne sçay quelle. 

Et puis la court fut avec elle ; 

Si me trouvay tout espardu. 

42. Entre chievres may est perdu. 

VII. J’avisay bien que mal aloie 
Porter mireurs a ce marché 
Ou le mieulx grimachant aloie, 

46. Et beau maintien y est marché, 

Car mesrnes ung coup mal merché 
La chance tout, et la endroit 
49. Tel pert le jeu qui a bon droit. 

VIII. Aussi quant je vy la commune 

Qui prevenoit en jugement 
Discrecion cent voix comme une 

53. Disans tout hault le jugement 
Je m’en party sans drugement 
Et sans oyr conclusion 
56. En commune confusion. 

\ l ) Soloé est le solécisme, que Pierre Fabri appelle soloecisme 
(éd. Héron, p. 122). 

(*) Kaxocpatov, cacophaton dans Quintilien, cacophonie. — Pierre 
Fabri (éd. citée, p. 118) parle d’« ung barbare et rude langaige a ouyr », 
qui s’appelle cacephaton ou elipsis, comme : gros , gris, gras, grant , et 
crocq , cric , crac , et evangelistes , stalles , s tille, traistre , truant. 

- IX. Si conseille, pour abregier, (V°.) 

A ceulx qui la querront le pris 
Qu’ilz s'arment de rime abregier, 

60. Ryme de cul et de despris, 

Et qu'ilz ne soient point espris 
D’equivoque ne leonine. 

63. Jannot ne veult ne mais Jennine. 

a 

X. Et souffit a voix populaire 

Pour avoir nom de bons pouëte 
De rimer saine contre taire, 

67. Faucille aussi contre houete ; 

Car mieulx leur plaist couleur blouete 
Que une vive couleur parette. 

70. Pourceau blasme pomme paree. 

XI. Encor fault il que proprement, 

Se veult garder qu’on ne le lie, 

Qu’il n'oublie pas temprement 
74. En son blason au ehiere lie 
Et baille de la mere lie 
Sans habiter de riens au cler. 

77. De tay se fault il desbaucler. 

Pour conclurre, g'y fusse mort 
De desplaisir comme intestat 
Se n’eust esté rcspit de mort 
81. Que me donna le noble estât 
Misterial et qu’en restât 
Je délaissé quant a présent. 

84. Chascun de gré veult son présent. 

69. La rime est fausse; il faut peut-être lire paree, — 70. Ce 
proverbe se retrouve dans Les menus Propos (v. 361). Voy. Recueil 
général des sotties, I, p. 96. 

XIII. Si pri a tous les vrais subgiez (Fol. 111.) 

Des deux dames dessus nommées 
Que, sur paine d’estre jugez 
88. Infâmes en leurs renommées. 

Soit a canons ou a plommees 
Hz courent sus a Bahoua. 

91. Tousjours het pré qui le houa. 

II 

0 

BALLADE POUR DIEPPE. 

[Par Arnoul Jacquemin.] 

I. Dedcns le beau champ d’une vigne 
Vint sire Egloga pour houer, 

Si trouva que son houel vigne 
4. A l’encontre de bahouer. 

Ce voyant, se print a rouer, 

Cuidant vaincre le Bahoua : 

7. Son temps perdi, trop bas houa. 

Cil impose pour ledangier 
Cachephaton et Soloé; 

0 

Mais sur lui remaint le dangicr 

11. Qui telz variés a alouc, 

Car de nous sera hault loué, 

L’estât sema qui si beau ditte ; 

14. Je desprise champ de redite. 

III. Euphonia de leur partie 

Tendront, aussi ceulx de la court, 

En fais, en dis, sans départie; 

18. Et se Cacephaton la court, 

Ou ses aliez, brief et court 
Livrée leur sera bataille. 

21. Honneur gaigne qui bien bataille. 

Il lu, je croy, mal infourmé (V®.) 

Du hault puy de l’Assumpcion 
Qui pour diffamer s’est formé, 

23. Par vice de presumpcion, 

Contre la vigne et son cion, 

Dont il perdi raisin et grappe. 

28. Busart son vol pert qui n’agrappe. 

V. Par forme de chievre desprise 
Nos dis et par rafarde point, 

Quoy qu’il veult que du champ desprise 
32. Soit nostre vigne de son point ; 

Mais pour lui ne le sera point. 

Trop a pour venir attendu. 

35. Qui veult traire, fault l’arc tendu. 

VI. Nostre honneur et nos dis poy tire 
Qui dit que sont en nos convers 
Mortes Rethorique et Poetrie, 

39. Et blasonne par mos couvers ; 

Mais, s’il retourne, descouvers 
Seront les tiltres de son blasme. 

42. Estre doit net qui aultrui blasme. 

VII. Et puis nous sert d’un entremés 
Et lui semble qu’il a bon droit; 

Ce m’esbahit plus qu’onques mais. 

46 A telx moulins point ne mouldroit, 

Car charier y fault moult droit, 

La chose clerement appert. 

49. Mains homs cuide gaingnier qui pert. 

38. Le Ms. poeterie. Notre correction est justifiée par.le v. II de la 
pièce IV et le v. 93 de la pièce VI. 

49. « T ex cuide guagnier qui pert. » (Le Roux de Lincy, Livre des 
prov., t. Il, p. 421 ; Guill. le Maréchal, v. 4281). 

VIII. Se plus a noz vignes la houe 

Nous aporte, croche ou billart, 

Certes nous lui ferons la moue 
53. Et lui dirons : « Beau robillart, 

« Du pui cuidastes savoir l’art, 

« Pour ce arrivastes vers la'mer. » 

% 

56. Trop mieulx vault le doulx que l’amer. 

IX. D’ardans blasons, que point n’oublie, 
Veult tout et val et mont arder, 

De rimer tarte contre oublie 
60. Pour noz pourceaulx enmoutarder. 
Encor vous di sans moult tarder 
Qu’ainsi noz vignes couit et broche. 

63. Bien mengast rost qui lesche broche. 

X. Encor y a que je vueil dire, 

Mais que bien me sache appliquer, 

C'est que ne soit trop sourppris d’ire 
67. Se ses blasons ot répliquer, 

Dont je lui conseille et requier 
Que vers nostre couvent s’acorde. 

70. Par trop tirer on ront la corde. 

XI. Quant a conclure, je m’esgarde. 

Se lors eust mandé son venir, 

J’eusse dit vers lui : « je m’en garde 

74. Que n’en peust noise sourvenir. 

De ce m’eust il peu souvenir, 

Mais qu’il m’eust mis des maulx le pire. 
77. Félon èourage tost empire. 

XII. Ja soit ce qu’il ait trespassé 

4 

Vers nous, qui si nous point et mort, 
Toutesfois, s’il fust trespassé 
81. Sans recouvrer respit de mort, 
Conscience a ce nous remort, 

Au trespas l’eussions mis en biere. 

8t. Mieulx vault le bon vin que la biere. 


(Fol. 112.) 


(V°.) 

Si lui pryc tant com je puis 
Que devers nous il se déporté, 

Que trebuchié ne soit en puis 
88. Qui est dehors, prés de la porte, 

Puis que telz blasons nous aporte 
Et noz juges ainsi reprent. 

01. Mains homs chasse qui rien ne prent. 

Explicit. 

III 

BALLADE CONTRE DIEPPE. 

[Par Jehan Minier.] 

I. Virgilcs, Tulles et Platon, 

Venez a l’escollc nouvelle. 

— A quoy faire? — Caeephaton 
4. Encontre vous si se revelle. 

— Et que veult il ? — A plaine velle 
Dcstruirc vostre art ancien. 

7. Viellart n’est mais logicien. 

II. Et qui est cil qui so submet 
D’en envoier diz par chemin? 

— Par foy, seigneur, c’est ung plumet 
11. Qui ratoit hier le parchemin. 

— Quel est son nom? — C’est Jaqucmin 
Qui le lievre touze en courant. 

14. De fort vanteur grant demourant. 

14. C’est le proverbe : - De grant vanteur petit faiseur. (Le grant 
Parangon des nouvelles nouvelles , éd. de la Bibliothèque elzévirienne, 
p. 204.) 

III. Sonbz quel docteur a il ouy (Fol. 113.) 

Les grans couleurs rethoriquaulx ? 

— Par m’ame, soubz Piretouy 
18. Qui regente le Petit Caulx. 

— Quelz clercs a yl graraaticaulx ? 

Chase un vault bien un g arcien. 

21. Le mieulx batu c'est Precien (*). 

IV. Il congnoist bien selon son dit 
Redite de mos univoques; 

M’aist Dieux, raison l’en escondit, 

25. Car il n’entend point équivoques. 

Que veult il donc a son de cloques ? 

Le baculer par punaisie. 

28. Art condempner est heresie. 

V. Euphonia et son lignage. 

Dist il voir? Est el sa parente? 

El l’a renoié de lignage, 

32. Il en monstre lettre apparente. 

Pourquoy ment il ? Et c’est sa rente. 

Car rien ne scet dire de voir. 

35. Qui s'aquite fait son devoir. 

VI. Mais comment sont sortablcment 
Ses proverbes assis ou manche? 

Comme s’en ung blanc vestement 
39. Estoit cousue rouge manche. 

Dieu, quel jointeur! Il les amanche 
De plastras en guise de pierre. 

42. Serres et coings passent esquiere. 

(*) Les vers 15-21 sont ceux que Pierre Fabri cite sous le nom de 
Jehan Munier. Piretouy est mentionné à la fin des Menus propos 
• (v.- 566-567) : 

Marchés oultre le Pir(e)touy, 

Vous tous qui nous avez ouy. 

Notre ballade doit servir à éclairer un passage resté inintelligible. 
Voy. Recueil général des sotties, t. I, p. 102. 


Digitized by Google 


Original from 

UNIVERSITY OF MICHIGAN 



— 16 — 

VII. Au fort, il est bon petacier (V 0 .) 

Quant de vielx élus il fait notable. 

C’est voir, en plonc il met acbier, 

46. Qui n’est pas mixtion estable 
A quoy tient il ? En une estable. 

Prent une coque, en l’autre un œuf. 

49. Manteau questeur n’a dut de neuf. 

VIII. Toutesfois il offre bataille 

De bien dittier au plus hardi. 

— Et comment? — D’estoc ne de taille. 

53. Il n’en savoit lettre mardy. 

Non dea, non voir; dont je pardi 
Qu’il est faé d'ainsi emprendrc. 

56. Phiton scet tout sans rien aprendre. 

IX. D’une vigne parabolise 

Comme s’elle fut de docteurs. 

Bon droit a si la catholise, 

60. Car il en est ung des hocteurs. 

Vault elle rien ? Bons bevoteurs 
Au mains n’y scevent trouver jus. 

63. Vignes ouen n’ont que verjus. 

X. Parmy le tout c’est grant meschief 
Que son engin dort ne repose ; 

Voire, car il n’y a més chief 
67. Qui sceus songier ce qu’il compose. 

Or soit conclud et je dispose 
Qu’il soit gardé pour Véronique. 

70. Fleur de mesticr si vault croniquc. 

49. Ce proverbe se retrouve dans les Les Menus propos, dont la leçon 
est peut-être meilleure : 

Manteu de questeur n’a dut neuf (v. 465). 

Voir Recueil général des sotties, 1.1, p. 105. 

XI. Mais il fait mal de herbergier (Fol. 114.) 

Les gens ou puis par la menache; 

Cela n’est rien, car ung bergier 
74. Tout pour néant pleure ou menache. 

Que lui est bon homme ou fouaclie 
Pour l'appaiser dorénavant? 

77. Qui plus en veult, si viengne avant. 

IV 

BALLADE POUR DIEPPE. 

[Par Arnoul Jacquemin.] 

I. Ung foi musart tout radoté 
Revenu en l'estât d’enfance, 

De clergie est tout rassoté 
4. En le noble cité de France ; 

En païens il met se fiance 
Qui n’y voient plus que une chue. 

7. Que fault au fol ? Une machue. 

II. Il demonstre, tout en appert, 

Se tresgrant oultrecuiderie 
De nommer dames en appert 

11. Rethorique, aussi Poëtrie, 

Ou moult y a de menterie 
Et dit qu'il est leur serviteur. 

14. Tel le varlet, tel le seigneur. 

III. Pedisseques on les appelle 
De le treshaulte sapience ; 

Point ne vallent ung ail c’om pelle, 

18. Pour seürté de conscience, 

Se ne sont avec le science 
De ma dame Théologie. 

21. Es mauvaiz cucurs n’est point logie. 

14. « Tel maistre , tel valet. - (Cotgrave, au mot Maistre.) 


Digitized by Google 


Original from 

UNIVERSITY OF MICHIGAN 



— 18 — 

IV. De diffamer moult s’entremet 
De Dieppe le vray jugement. 

Ce fol cornart en ses diz met 
23. Que la on tient que juge ment. 

Il deffault oultrageuscment ; 

Je croy qu’il s’en repentira. 

28. Tous faulx tesmoins Dieu pugmra. 

V. Le pui de Dieppe moult notable 
Est cstabli pour faire honneur 
A la Vierge treslionnorable, 

32. Mere du treshault empereur, 

Non point de rimes sans valeur, 
Venans de science truande. 

33. A tel saint on doit tel offrande. 

VI. Cestui, plain de presumpcion. 

Mist redite en son camp royal 
Au beau pui de l’Assumpcion. 

39. Monstrant que n'est ouvrier real ; 
Il est disciple Belial, 

Car peu prise Dieu et Marie. 

42. Le fol a foie se marie. 

VII. A Dieppe n’estoit point venus 
Pour commender le Vierge pure ; 
Mieulx lui fust qu’il se fut tenus 

46. A se capelle ou a se cure 

Que aussi ne fist toute sa cure 
D’un si maiz brouet esmouvoir. 

49. Tel quiet qui cuide décevoir. 

VIII. Du langaige de Picardie 

Cestui se moque en sen dittier 
Par maniéré de balourdie : 

53. Bahoua, mcliuet, watier; 

Maisement entent son psaultier. 
Qui lui deffent d’autrui mal dire. 
56. N’a point d’avis en trop grant yre. 


(Fol. 113.) 

IX. En Picardie a bons facteurs 
De balades et virelays ; 

De vers douzains sont bons acteurs 
60. De cans royaulz, rondeaux et laiz. 

Bonnes rimes font hommes laiz, 

Tant bien qu’i n’y a que reprendre. 

63. A l’escole on va pour apprendre. 

X. Aux bourgois de Dieppe il impose 
Qu’ils reçoivent Cacepliaton ; 

Mais encontre lui je propose 

67. Que en son cant eult ung lait ton 
Qui point ne valloit ung bouton, 

Car deux sa mettoit pour z. 

70. En grant tenchon paroles laides. 

XI. Après, il dist par son oultrage 

/ 

Laides paroles et vil laines, 

Comme si fust tout plain de rage 
74. Ou se deux boches eust es aynes 
Si qu’eust redes comme les raynes 
Estans en une puant vaque. 

77. Es plus ors lieux souvent on raque. 

XII. Point il ne va a l’euvangile (v°.) 

Ne quiert les dis des sains docteurs. 

Mais a Platon, Tule et Virgile, 

81. Qui leurs disciples sont vanteurs. 

Mieulx vauldroit estre au sac porteurs 
Que vivre ainsi qu’ilz ont vescu. 

84. Qui n’est armé, si prengne escu. 

XIII. Plus suffisant de lui mesprise, 

C’est folie venant d’orgueil; 

Par quoy chascun ses dis mains prise 
88. Si en pourra avoir grant dueil ; 

Ainsi s’aserra sus son seuil 
Comment homme tout esperdu. . 

91. Ou régné orgueil tout est perdu. 

XIV. Je pry a Dieu qu’i lui doint grâce 

De son cuer bien humilier 
Et aussi, tant qu'il a espace, 

95. A tous par amour ralier, 

Si vueille, sans plus deslier : 

D’autrui ne vueille plus mesdire. 

98. Qui se courrouce il a du pire. 

XV. Pour rimer cy par équivoque 

Point n’ay voulu mettre d’entente : 

Je ne fais compte s’on m’en moque. 

102. Bien me suffist dire m’entente, 

Si que cellui plus si n’atemptc 
De blasmer le noble couvent. 

105. Petite pluie abat grant vent. 

Explicit. 

y 

BALLADE POUR DIEPPE. 

[Par Arnoul Jacquemin.] (Fol. 116.) 

I. Oués cas de fatuité 

Raconter de maistre Pantoufle, 

Qui les mors a resuscité, 

4. Ainsi que par escript nous souffle. 

Et qu’en dit on? C’est de tout mouffle; 

En tous ses diz d’onneur n'a rien. 

7. De male chouque mal mesrien. 

II. Au fort, ne vous esmerveilliez 
S'ainsi a la teste fumeuse 
Ses esperilz sont esveilliez, 

H. Dont il a la cervelle creuse 
Et le parole venimeuse 
Qui le fiert et fait lunatique. 

14. Cueur orgueilleux quiert qu’on l’estique. 

III. Il est de treshernueuse cole 
Et trop grant mitagoriens 
Qui fait venir a son escole 

18. Les trespassés poëtriens. 

Il est parfait arcumiens ; 

Il entreprent, c’est grant merveille. 

21. Engin soingneux point ne sommeille. 

IV. De phisique lui fault user 
Pour varir de se maladie, 

A tout le moins, ou ventouser, 

25. Que sen quief n’entre en frenesie; 

On lui feroit grant courtoisie. 

Il est enflé comme ung crapault. 

28. D’autrui blasmer rien mieulx ne vault. 

V. Se du plumet sceust bien l’usage, (V°.) 

Ne lui tournast a deshonneur, 

Mais grant prouffit et avantage 
32. Lui en venist ou hault honneur. 

Par foy n’en scet point le teneur; 

Bien cuide estre grant Aristote. 

35. C’est grant meshaing de teste sote. 

VI. D’Euphonia fait argument 

Et si ne veult au point descendre; 

Bien sçay que par son argument 

39. Chascun le peut trop bien entendre. 

% 

Le texte descript en entendre 
Et s’arme fort de cathasmos. 

42. Homme d’onneur maintient beaulx raos. 

VII. Il scet l’art de carpenterie, 

Aussi fait il d’autre mestier, 

D’esquierre, de maçonnerie; 

46. Encor scet mieulx hanaps widicr, 

Pos et godés assemillier. 

Et le vin avalle en se panchc. 

49. Coq en orge n’a point d’amanche. 

VIII. Et puis qu'i scet l’astronomie 

Et visiter et mons et vaulx. 

Jugez a se philosomie 
53. S’il deust aler a dix chevaulx 
Et visiter le Petit Caulx ; 

Grant honneur eust sans nul despris. 

56. Derree vault tousjours son prix. 

IX. Posé qu’ainsi soit furieux (Fol. 117.) 

Et que par grand despit nous moque 

S’il se devoit crever les yeulx 
60. Si scet on bien qu’est équivoque, 

Et sinonime et univoque. 

Croy qu’il s’est vestu a l’envers. 

63. Moult de mal vient d’omme pervers. 

X. S’il veult crimacher si grimachc; 

Pour tant loe n’avra il pas. 

Se n’est de bâton ou de maclie 
67. Sur son quief, plus tost que le pas, 

Qui le varira du lampas, 

S’il n’a escu ou bon ostacle. 

70. Au venin congnoist on triade. 

XI. De cecy soit content assez, 

S’il en veult plus, il en avra. 

Ne se faigne s’il n’est lassez ; 

74. Il a trouvé qui ne fauldra, 

Et demeure qu’i ne pourra 
Soit au hasart on soit a tout. 

77. Tel demande qui après soult 

XII. Quant a faire conclusion, 

Certes je lui conseilleroie 
Qu’il ostast son oppipion 
81. Que devers nous ainsi forvoie 

58. Ms. son grand despit. 

Et du sourplus si se retraie, 

Car bon lui est qu’il y advise. 

84. Tant va pot a l’eaue qu’il brise 

Explicit. 

VI 

DYALONGUE CONTRE DIEPPE. 

[Par Jehan Munier.] (V°.) 

I. Que ferons nous, dist Boulcchoque (*) 

A Boucachart (*;, de ces Dicppois ? 

Envoion leur par droit de chouque 
4. Une vessie a quatre poix. 

Que vault cela? C’est contre poix 
De deux flûtes et d’un tabour. 

7. On doit dancer après labour. 

II. J’en suis d’accord ; mais nous avons 
Trop attendu par pacicnce. 

C’est folie quand bien savons 
il. Qu’endurer trop n’est pas science, 

Et si griefve la conscience. 

Qui grant sens a si ne l’entame. 

14. Trésor mucié dampne maint ame. 

III. Oncquez aprentis tant ingras 
Je ne trouvay, se m'est ad vis ; 

Non fis je, veu qu’ilz sont si gras 
18. De noslre science et advis, 

Et neantmains a mors n’a vis, 

N’a nous mesmes honneur ne font. 

21. C’est dommage qu’ingrat ne font. 

(*) Pierre Fabri (éd. citée, t. II, p. 119), appelle boutechouque une 
rime grossière et dépourvue de sens. 

( e ) Bourg-Achard, Eure, air. de Pont-Audemer, canton de Routot. 
— Le nom est sans doute appliqué ici à un ami d’Arnoul Jacquemin. 

IV. Hz recommencent ung caquet 
Encontre nous, se ma l’en dit. 

Voire, mais rien n'ont ou baquet 
23. Trouvé de bon pas au Lendit, 

Comment l’un d’eulx y despendit 
Dix salus d'or sans riens faire y. 

28. Mal qui renchet n’est pas gary. 

V. Toutesfois ung turelupin (Fol. H8.) 

D’Abbeville a cuidé respondre ; 

C'est voir, ç’a fait frere Lupin 

32. Qui s’efforce des gros œufs pondre. 

Et que veult il? Les ars confondre 
Plus que ne fait Piretouy. 

33, Fol enrage qu’il n’est ouy. 

VI. Mais il flate Théologie 

Et semble qu’i l’ait espousee. 

Las, il ne scet s’el est logee 

39. Ou hors ou ens, preste ou housee. 

Non dea, non voir, car marmousee 
S’est de ses seurs qu’il calumpnie. 

42. Tousjours het on langue honnie. 

VII. Encor blasme ce cucuel 

Nos anciens par sa reprouche. 

Hclaz, bien se monstre cruel, 

40. Car mis nous ont mamelle en bouche. 

Quant a lui, rien, non il n’y touche 
Et ne fera tant qu’il pourrisse. 

49. Cruel enfant mort sa nourrisse. 

43. Ms. Encore. 

VIII. Antiquité que science ayme, 

Je m’esbahy que tant il blasme. 

Et que scet il qu'est mesgue ou craime, 

53. Par foy, nennil, ortie ou basme? 

Qu’en dit Raison? Elle s’en pasme 
Et le desment par grant aspresse. 

57. Science ne congnoist Jennessc. 

IX. Le bejaune plus ne prologue (V°.) 

De la vigne aux beaulx grapillons. 

Par saint Gile, le dialogue 
60. L’a destruite et ses grapillons. 

Que veult il plus que trompillons 
Pour l'excellence du beau pui ? 

63. Qui tumbe n’a pas bon apui. 

X. Théologie, bien le sçay, 

En qui deust avoir la mais trie, 

M’aist Dieux, il n’y a 6 ne c 
67. Qui maintenant ne la mai6trie. 

Pour quoy est-ce? Trop depestrie; 

La dame Erreur est talonnée. 

70. Souvent erreur est couronnée. 

XI. Je croy qu’il voulsist revengier 
La mort a l’amourast Baquin, 

Mais contre Bertran se rengier 
74. Pour gaingner le nom de Claquin (*). 

Avoy du fol; Thomas d'Aquin 
Ne lui aprent pas tel epistre. 

77. Apostasie est villain tiltre. 

( l ) Dans Les menus Propos il est également parlé de « l’admirai 
Baquin » (v. 345) et de Bertran de Claquin (v. 502). Voy. Recueil 
général des sotties , t. I, p. 94 et 107. 

XII. Je ne croy pas que saint François 
En son régné fut tel galant, 

Ne qu'il gaingnast oncqucz mansois 
81. En pui d’amours espringalant. 

Qu’en dit le droit? la non challant 
Profession son veu vomist. 

84. Ort chien revient a son vomist. 

XIII. I)e redite nous veult reprendre (Fol. 119.) 

Et de mauvaise orthographie ; 

De sa corde le puist on pendre ! 

88. Il ne dite n’epitaphie. 

Que scet il dont? Et je t’afic 
Qu’il porte encore le pouchct. 

91. A grant asne fault le toucliet. 

XIV. Qui lui baille le pot a colle 

Ou il trouve telle poetrie? 

C’est sa mcrc quant el l’acolle, 

95. Qui face fut d’une estrie. 

Et quel est el ? Noire et flaistric. 

Mais el scet tout par comparage. 

98. Ung accident vient bien de rage. 

XV. Mais dont lui vient tant vent en gueule? 

Comme il en sault je m’esbahis. 

Quatre moulins fault qu’il en meulo 

102. Quant sery temps est au païs; 

Autre chose est pour ce haïs, 

Ne sera ja sur ses tisons. 

105. C’est rage que d’un faitis lioms. 

XVI. Lui aprent son sacramental 

A mutiler gens et abatre ? 

Ncnnil. Il est murdrier m'entai 
109. Par lui prouvé, sans riens rabatre. 

97. Ms. elle. 

Dont lui vient il? Le fin fol uatre 
Craint ses maistres quant il estrille. 

112. Cheval rongneulx doubte l'estrille (*). 

XVII. Pour abréger, son beau langage (V°.) 

Ne devroit femme décevoir; 

C’est un gergon qu’il baille en gage, 

H6. Qui bien dire veult de ce voir. 

Gergonne dont; c’est son devoir. 

Tant que sache parler a droit. 

119. Qui de fol se moque, il a droit. 

XVIII. Picquars, a son dit, ont les ars 

De bien dictier toutes façons; 

Nous leur donnons .xv. et leurs ars, 

123. Par la char Dieu, quelques façons; 

J’en sui tout prest; or les traçons, 

Et, qui savra rien, si l’espreuve, 

12(5. En champ estroit voit on l’espreuve. 

XIX. Certes, tant que j’ave fourrel, 

Je ne les craing pas ung poret. 

Ne moy, que je ne soie bourrel, 

130. Puis que j’ay papier et coret, 

Qui j ugera maistre Goret 
Comme nostre patron et moule. 

133. On doit choisir quant on s’i moule. 

VII 

LETTRES AUX BOURGOIS DE DIEPPE. 

[Par Jehan Munier.] 

I. TFëâchlers bourgois, qui de la ville 
De Dieppe estez, dont ne vouldroye 
L’eminènce tenir a ville 
^ 4. Ne diffamer, ains m’en vouldroie, 

(*) Le Roux de Liney, Livre des prov., t. I, p. 129. 

Au tel salut que je prendroie 
Vous présente delection. 

7. Salut porte dilection. 

II. En pourpensant comment amer (Fol. 120.) 

Ne pourriés mon povre advis, 

Ung champ royal voult entamer 

11. Mardi au soir, se m’est advis, 

Ou fort presseur et en la vis. 

De Paris, dont l’escrieu je garde. 

14. Qui l’estrieu tient a clef et garde. 

III. Et s’en Dieppe ne més q’un p 
Qui preïst bien double fustaille, 

Ne vous eu merveilliez q'un poy, 

18. Car le second perdroit la taille 
Et si engendreroit bataille 
Qui scroit forte a rapaisier. 

21. Rigueur n’est pas bonne a baisicr. 

IV. Pour mon eseot j’ay prins le d 
Pour fourme d’ethimologie. 

Priant a tous, se je le doy, 

25. Vos ars, et fust théologie, 

Que la sequelle ainsi logie 
Facent, et ilz avront le gai. 

28. Gracieux est escot égal. 

V. Mais il fauldra pour mieulx fumer, 

Se les ouvriers craignent reprouchc, 

Qu’ilz procèdent sans résumer. 

32. Tiltre termene quelque souche, 

Ainsi que le monstre la touche 
De mon présent, qui est pareille. 

35. Premier patron voie appareille. 

VI. Toutesfois ils seront exclus (V°.) 

Du tiltre qu’ont les maistriés 
S’en t et p prennent leurs cluz 
39. Dedens Paris joings et triez; 

Mais de termes poëtrie/. 

Frés et nouveaulx les ammoneste. 

42. Més reschauffé n’est pas honneste. 

VII. Et se de ou du j’ay reprins 
En accident de génitif, 

Art ne veult point qu’en soit reprins 
46. De redire mon positif 
Quant le latin dispositif 
Le d contient d’especial. 

49. Accident n’est essencial. 

VIII. Nompas comme presumptueux 

Le fais, cuidant beuf assommer, 

Mais comme trop peu vertueux 
33. A si hault euvre consommer, 

Car debile me doy nommer, 

Qui ne puis mais, fors exorter. 

56. Viellessé fait a supporter. 

IX. Ces vers doncques fais d’apprenliz, 

Et ces lettres qui sont la saulse 
Prenez en gré, bourgois gentilz, 

60. Et les gardés, qu’on ne les faulse ; 

Je dy pour Envie la faulse, 

Qui Prudence tient a novice. 

63. Envie fait de vertu vice. 

X. Au demourant, la belle et simple 

Pour qui l’œuvre j’ay commencée (Fol. 121.) 

Et qui d’umanité fut guymple, 

67. De deité hault composée, 

Vous ottroie cuer et pensee 
De bien en mieulx la reverer. 

70. Bien fait se doit perseverer. 

C'y commence de Dieppe ethimologisé. 
[Par Jéhan Munier.] 

De dens Diepe dort delectacion, 

De divers dons devant Dieu decoreo, 
Dont d descript droite dotacion 
Du dyamant de dignité doree, 

5. Doiz dédié, disete devoree, 

Drap damascen, dru, dessus dorfroié 
Du doulx doublier de David desploié, 
Délié doy, duvet dit dragmatique, 
Déduit drecié, demaine despensable, 
10. Désir dévot, demandant dalmatique, 
Desrain donjon de ducliié defensable. 

Explicit. 


RT. W. - 20276. 

